section_heading: Životopis
paragraph_text: Dr. Trinajstić diplomirao je 1960. godine na Tehnološkom fakultetu u Zagrebu, gdje je i magistrirao 1966. godine, te doktorirao 1967. godine. Doktorska disertacija pod naslovom Elektronska struktura nekih višeatomnih molekula bila je prva disertacija iz kvantne kemije u Hrvatskoj uopće. Disertacija, iako obranjena u Jugoslaviji, bila je izrađena u Engleskoj. Poslijedoktorsku specijalizaciju odradio je u Sjedinjenim Američkim Državama.